हल्द्वानी। भाजपा कार्यकर्ताओं ने कांग्रेस नेता अधीर रंजन के राष्ट्रपति के खिलाफ की गई टिप्पणी के विरोध में प्रदर्शन किया। भाजपा उत्तरी मंडल से जुड़े कार्यकर्ता हाइडिल गेट के पास एकत्र हुए और कांग्रेस अध्यक्ष सोनिया गांधी का पुतला फूंका। पुतला फूंकने वालों में मेयर जोगेंद्र रौतेला, पूर्व पालिकाध्यक्ष रेनू अधिकारी, देवीदयाल, किशोर जोशी, विक्रम अधिकारी, कमल रावत, नीरज बिष्ट, हरीश अधिकारी आदि शामिल थे।
उधरभाजपा कुमाऊं संभाग कार्यालय में नगर अध्यक्ष भाजपा विनीत अग्रवाल के नेतृत्व में आजादी के 75 वें स्वतंत्रता दिवस के उपलक्ष्य में घर-घर तिरंगा अभियान को लेकर एक बैठक की गई। बैठक से पूर्व देश की प्रथम नागरिक (राष्ट्रपति) द्रोपति मुर्मू के लिए अशोभनीय टिप्पणी करने वाली कांग्रेस पार्टी का पुतला नगर मंडल हल्द्वानी के तत्वाधान में मुखानी चौराहे पर दहन किया राष्ट्रपति का ये अपमान नहीं सहेगा हिंदुस्तान।
उधर धारी में भारतीय जनता पार्टी मंडल के कार्यकर्ताओं द्वारा मंडल अध्यक्ष प्रदीप बिष्ट के नेतृत्व में सोनिया गांधी व अधीर रंजन चौधरी का पुतला फूंका। और इनके खिलाफ जमकर नारेबाजी की, मंडल अध्यक्ष प्रदीप बिष्ट ने कहा कि महामहिम राष्ट्रपति का पद एक भारत का सर्वोच्च पद है इसके प्रति देशवासियों की अलग श्रद्धा है भारत के संविधान में भी इसको एक वैधानिक पद का दर्जा दिया गया है लेकिन कांग्रेस के कुछ नेता इस पद की गरिमा को ठेस पहुंचाने का प्रयास कर रहे हैं इस क्रम में कांग्रेस के नेता अधीर रंजन चौधरी ने महामहिम को राष्ट्रपत्नी कहा है जो कि संवैधानिक पद का अपमान है कांग्रेस के नेताओं का यह प्रयत्न असंवैधानिक है इसके लिए कांग्रेस को क्षमा मांगनी चाहिए।
इस मौके पर पुतला दहन करने वालों में मंडल अध्यक्ष प्रदीप बिष्ट , सीमा शर्मा, कृपाल मेहरा, हंसा लोधियाल, कमला बिष्ट, सरोजा आर्य, दीपा बिष्ट,उम्मेद सिह, विवेक डंगवाल, नारायण सिंह, दीपक दानी, अनिल कुमार,रघु आर्य, नारायण राम, मोहन सिंह,राजेंद्र सिंह, प्रमोद बेलवाल, किशन पांडे, यतेंद्र शर्मा, हीरेश बिष्ट, किशन सिंह बिष्ट, तेज सिंह बिष्ट, अनिल कुमार,सहित अन्य कार्यकर्ता मौजूद थे।